ถ้ามีเพศ​สัมพันธ์​หลังเป็นเมน2วันโดยไม่รู้ว่าหลั่งในหรือหลั่งนอกอีก32ชมก็ไปซื้อยาคุมฉุกเฉินมากิน(ชนิด1เม็ด)​และอีก5วันต่อมาก็มีเพศ​สัมพันธ์​อีกครั้งและหลั่งในเลยรีบไปซื้อยาคุมมากิน1ชมต่อมาก็กินยาคุมฉุกเฉิน(ชนิด1เม็ด)​พอ3วันต่อมาแฟนก็บอกว่ามีเลือดออกเหมือนเป็นเมนและปวดหัวเล็กน้อยปวดท้องเล็กน้อย จะท้องไหมครับ
สวัสดีค่ะ ยาคุมกำเนิดฉุกเฉินนั้นเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นถ้าได้กินภายใน 72 ชั่วโมงหลังมีเพศสัมพันธ์แต่ละครั้ง มีโอกาสตั้งครรภ์ได้น้อย การมีเลือดออกทางช่องคลอดภายใน 1 สัปดาห์หลังใช้ยาเป็นผลข้างเคียงที่เจอได้บ่อยของยาค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก